CELEX: C2004/190/03
Language: hu
Date: 2004-07-24 00:00:00
Title: A Bíróság ítélete (második tanács) 2004. június 10-én a C-168/02. sz. Rudolf Kronhofer kontra Marianne Maier, Christian Möller, Wirich Hofius, Zeki Karan ügyben (az Oberster Gerichtshof előzetes döntéshozatal iránti kérelme) (Brüsszeli Egyezmény – 5. cikk, 3. pont – Hatáskör jogellenes károkozással, jogellenes károkozással egy tekintet alá eső cselekménnyel vagy ilyen cselekményből fakadó igénnyel kapcsolatos ügyekben – Káresemény bekövetkezésének helye – Vagyoni kár, amely a másik szerződő államban történő tőkebefektetés miatt merült fel)

24.7.2004   
            
            
               HU
            
            
               Az Európai Unió Hivatalos Lapja
            
            
               C 190/2
            
         
      A BÍRÓSÁG ÍTÉLETE
   
   (második tanács)
   2004. június 10-én
   a C-168/02. sz. Rudolf Kronhofer kontra Marianne Maier, Christian Möller, Wirich Hofius, Zeki Karan ügyben (az Oberster Gerichtshof előzetes döntéshozatal iránti kérelme) (1)
   
   (Brüsszeli Egyezmény - 5. cikk, 3. pont - Hatáskör jogellenes károkozással, jogellenes károkozással egy tekintet alá eső cselekménnyel vagy ilyen cselekményből fakadó igénnyel kapcsolatos ügyekben - Káresemény bekövetkezésének helye - Vagyoni kár, amely a másik szerződő államban történő tőkebefektetés miatt merült fel)
   (2004/C 190/03)
   Az eljárás nyelve: német
   A C-168/02. sz. ügyben a Bírósághoz a polgári és kereskedelmi ügyekben a joghatóságról és a bírósági határozatok végrehajtásáról szóló, 1968. szeptember 27-i egyezménynek a Bíróság által történő értelmezéséről szóló, 1971. június 3-i jegyzőkönyv alapján az Oberster Gerichtshof (Ausztria) által előterjesztett, az e bíróság előtt Rudolf Kronhofer és Marianne Maier, Christian Möller, Wirich Hofius, Zeki Karan között folyamatban lévő eljárásban a Dánia, Írország, valamint Nagy-Britannia és Észak-Írország Egyesült Királysága csatlakozáról szóló, 1978. október 9-i egyezménnyel (HL L 304., 1. o. és – módosított szöveg – 77. o.), a Görög Köztársaság csatlakozásáról szóló, 1982. október 25-i egyezménnyel (HL L 388., 1. o.), a Spanyol Királyság és a Portugál Köztársaság csatlakozásáról szóló, 1989. május 26-i egyezménnyel (HL L 285., 1. o.), valamint az Osztrák Köztársaság, a Finn Köztársaság, és a Svéd Királyság csatlakozásáról szóló, 1996. november 29-i egyezménnyel (HL 1997., C 15., 1. o.) módosított fent említett 1968. szeptember 27-i egyezmény (HL 1972., L 299., 32. o.) 5. cikkének 3. pontja értelmezésére vonatkozó előzetes döntéshozatal iránti kérelem tárgyában, a Bíróság (második tanács), tagjai: C. W. A. Timmermans, a tanács elnöke, J.-P. Puissochet, J. N. Cunha Rodrigues (előadó), és R. Schintgen, valamint N. Colneric, bírák, főtanácsnok: P. Léger, hivatalvezető: H. von Holstein, hivatalvezető-helyettes, 2004. június 10-én meghozta ítéletét, amelynek rendelkező része a következő:
   A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 1968. szeptember 27-i – a Dánia, Írország, valamint Nagy-Britannia és Észak-Írország Egyesült Királysága csatlakozáról szóló, 1978. október 9-i egyezménnyel, a Görög Köztársaság csatlakozásáról szóló, 1982. október 25-i egyezménnyel, a Spanyol Királyság és a Portugál Köztársaság csatlakozásáról szóló, 1989. május 26-i egyezménnyel, valamint az Osztrák Köztársaság, a Finn Köztársaság, és a Svéd Királyság csatlakozásáról szóló, 1996. november 29-i egyezménnyel módosított – egyezmény (HL 1972., L 299., 32. o.) 5. cikkének 3. pontját úgy kell értelmezni, hogy – kizárólag azon az alapon, hogy pénzügyi kára vagyona egy részének egy másik szerződő államban történő elvesztéséből ered – a „káresemény bekövetkezésének helye” nem jelenti a kérelmező lakóhelyét, ahol „vagyonának központja” található.
   
      (1)  HL C 169., 2002.7.13.